Vroueliga verwelkom Dlamini-uitspraak | Maroela Media
Die ANC-Vroueliga (ANCVL) het Vrydag die konstitusionele hof se beslissing dat Bathabile Dlamini, die voormalige minister van maatskaplike ontwikkeling, nie persoonlik aanspreeklik gehou kan word vir regskoste rakende die Sassa-toelaagkrisis nie, verwelkom.
Die konstitusionele hof het Donderdag beslis Sassa en Pearl Bhengu, die voormalige waarnemende uitvoerende hoof, moet in hul amptelike hoedanigheid pa staan vir die regskoste. Die hof het beslis daar is nie bewys dat Dlamini in kwader trou opgetree het of skuldig is aan growwe nalatigheid wat 'n rede sal wees om haar persoonlik aanspreeklik te hou nie.
Meokgo Matuba, die ANCVL se sekretaris-generaal, het gesê dié beslissing het baie van dié wat Dlamini gehaat het, stilgemaak nadat sy deur die "hof van openbare uitsprake" skuldig bevind is ten spyte daarvan dat begunstigdes in haar termyn as minister wel hul toelae betyds ontvang het.
"Die ANCVL glo vas dat al die aanvalle teen Bathabile tydens haar tyd by maatskaplike ontwikkeling georkestreer is deur die monopolieë in die finansiële sektor en hul makkers," het Matuba gesê.
Die Vroueliga het verder laat hoor dat dit nie verrassend is dat Cas Coovadia, besturende direkteur van die Bankvereniging van Suid-Afrika, glo gesê het noudat Dlamini na 'n ander departement oorgeskuif is, sal die kommersiële banke weer gesprekke met Sassa kan voortsit oor hulle rol in die betaling van die toelae nie.
Die verklaring van die liga sê verder dat "sommige kommersiële banke" die betalings van toelae wil oorneem.
"Die saak is nou afgehandel. Ons moedig Bathabile Dlamini aan om haar fantastiese werk oor die sosio-ekonomiese ontwikkeling van vroue in die land te bevorder. Die Vroueliga sal haar altyd onvoorwaardelike ondersteuning bied."
Dis nou jammer.. Sy het goed droog gemaak en nou smile by breed
chaotika · 1 jaar gelede
dot maak sin! waar ia sy nou weer ontplooi om mwr haar groot intellek finansieele chaos te saai?
Hou haar sommer daar en uit die parlement.
Kyk Bietjie Dieper · 1 jaar gelede
Die grondwethof moes haar werk doen. En doen dit steeds rakende die hele SASSA besigheid. En dis hul uitspraak?
Begin die hof swik? Die vet weet dis belaglik om dit saggies te stel.
Sy is so onbevoeg dit skree ten hemele!
Die Grondwet hof, oorweeg n aansoek om gratifikasie, en is medepligtige, nie net die hof nie, maar die Regters gesamentlik en individueel en is aanspreeklik vir die Gratifikasie plus vyf maal!
Oudste · 1 jaar gelede
Hulle kon haar nie skuldig kry vir betrokkenheid nie, want sy was geensins nerens betrokke nie. sy was op 'n afstand, soos 'n toeskouer van die kant af geskree en golwe gemaak. Sy kon netsowel 'n hologram gewees het.